Kunste dra meer in Brittanje by as landbou | Netwerk24
Deur Kunsredaksie 23 April 2019 14:30
Dansers gedurende die Merce Cunningham-eeufeesviering in die Barbican-teater, Londen. Foto: Alastair Muir/REX/Shutterstock
Die raad waarsku egter dat enige verdere besnoeiings groei in die kunste sal bedreig.
Volgens sir Nicholas Serota van die ACE was die kunste se bydrae in 2016 met die laaste opname £10,8 miljard, wat £390 miljoen meer as die vorige jaar is en meer as die landbousektor se bydrae is.
Die bedrag is min of meer dieselfde as die stede Liverpool en Sheffield se ekonomiese bydrae.
Dit ten spyte daarvan dat 74% van die kunste-organisasies deur staatsbesnoeiings geraak word. Serota het die veerkragtigheid en toewyding van teaters, galerye en ander kunste-organisasies se personeel geprys, wat onder moeilike omstandighede sukses behaal.
Een van die grootste uitdagings is egter plaaslike owerhede se finansiële bydraes tot biblioteke, museums en kunsinstansies wat in die slag bly.
In Februarie het die stadsraad van Birmingham sy kunstebegroting met £500 000 ingekort, ’n beduidende bedrag, maar darem net die helfte van die oorspronklike plan.
Luidens die verslag ly die Royal Philharmonic Orchestra weens kostebesnoeiings onder personeel wat ’n gebrek aan ervaring en kennis van orkesmusiek het.
Serota sê subsidies vir die kunste voed die kommersiële sektor terwyl die staat se belegging in die kunste dubbel terugbetaal word. – Mark Brown: The Guardian
Suidoosterfees waai kuns na Kaap
Millenniërs staan tou vir Simpsons-kuns op veiling
KKNK: ‘Van witblits na gin’
Nooi natuur deur kuns in huis, hart in